טייארינה

טייארינה (שם מדעי: Teilhardina) הוא סוג של קופיף נכחד שחי לפני 47–56 מיליון שנה בתקופת האאוקן. הפלאונטולוג ג'ורג' גיילורד סימפסון קרא לו על שם הפילוסוף והפלאונטולוג הצרפתי פייר טייאר דה שארדן.

מאפיינים 
הטייארינה משויך למשפחת האומומידיים הנכחדת שהייתה קרובה של הטרסיוסיים המודרניים. ייתכן שסוג זה היה קרוב מעט למיני הקופים הפרימיטיביים בעלי האף היבש. המינים הקטנים היו בגודל של למור עכברי והגדולים דמו מעט למרמוסטים. הוא דמה במראה מעט לטרסיוס עם עיניים מגודלות, כפות חזקות ובעיקר שרירי רגליים ארוכים מאוד, איתם הוא קיפץ בין העצים. הוא היה אוכל חרקים לילי.

מאובנים של הטייארינה נמצאו באסיה, אירופה ואמריקה הצפונית. משערים שתפוצתו המקורית הייתה אסייתית והוא הופץ מערבה לאירופה ודרך גרינלנד הגיע לאמריקה הצפונית.

מינים
 Teilhardina belgica
 Teilhardina brandti
 Teilhardina demissa
 Teilhardina gingerichi
 Teilhardina tenuicula
 Teilhardina asiatica
 Teilhardina magnoliana

קישורים חיצוניים

בעלי חיים שתוארו ב-1940
טקסונים שתוארו בידי ג'ורג' גיילורד סימפסון
קופיפים
יונקים שחיו באאוקן באמריקה הצפונית
יונקים שחיו באאוקן באירופה
פרימטים שחיו באאוקן
מאובני טקסונים שתוארו ב-1940
טקסונים שהתפתחו באאוקן